《立秋前二日喜扫公偕半千铁夫二公过访》
明代·释今邡

旅况萧条对野蒿，方袍箨弁喜相遭。井桐欲堕清秋近，麈尾閒摇绪论高。

六代楼台多感慨，三山烟雨重挥毫。从来海内知名士，一见閒僧赋兴豪。

作者简介：今邡，字姜山。新会人。俗姓莫，原名微，字思微。诸生。明桂王永历十四年（一六六〇）落染受具。清圣祖康熙七年（一六六八），为雷峰监院。后居福州长庆坐化。事见《海云禅藻集》卷二。